bg bg en id ru ja bg mk bg bg bg bg bg bg bg th bg en bg bg bg bg bg bg bg bg bg bg bg bg bg bg bg bg bg bg bg bg bg bg mk bg bg bg bg ru bg bg bg bg bg bg bg ru bg bg ru bg bg bg en en en en en bg en ru ru en
Как един мафиот търси Иисус из Светите земи – Irina Diamant
Изработка на сайт от DevZone.BG
Това поле е за целите на валидирането и трябва да останат непроменени.
This iframe contains the logic required to handle Ajax powered Gravity Forms.
1 май, 201621 септември, 2019 Приключения |
Как един мафиот търси Иисус из Светите земи
Преди две лета мъжът ми, продуцентът Моше Диамант, осъществи един свой стар проект – биографична лента за живота на Последния принц на мафията. Така наричат Майкъл Франчезе, мъжът, спечелил най-много пари за американската Коза ностра от Ал Капоне насам. Филмът разказва как бившият капо на престъпната фамилия Колобмо през 90-те попада в затвора, открива Бог и решава да загърби престъпния свят. Днес Майкъл е мотивационен лектор. Обикаля църквите из Америка и разказва как Иисус му се явил и му помогнал да стане друг човек. Моята версия е, че е попаднал на корав прокурор – бившият кмет на Ню Йорк Рудолф Джулиани, което го мотивира да избере един по-смирен бизнес. Но така или иначе драматичната съдба на 65-гоишният Франчезе беше повод и ние да тръгнем по божите стъпки със снимачен екип.
До черквата „Възкресение Христово“ се стига по павирани сокаци из Стария Йерусалим, пренаселен от арабски сергии. Да. Виа Долороса, по която Христос е носел кръста си днес е един гранд базар на открито. Китайски джунджурии, фалафел и християнски сувенири – всичко това е струпано на куп и изкушава туристите по пътя към Божи гроб. Сред навалицата път ни пробива млад рижав арабин, чието семейство е една от двете арабски фамилии, които още от Средновековието държат ключовете за Божи гроб. Срещу приличен хонорар той е зачислен към продукцията и е назначен за гид. Без него трудно можем да се ориентираме в лабиринта от сергии и гъмжащо множество. На всеки по натоварен ъгъл се мяркат и тежко въоръжени израелски войници. Все пак да не забравяме, че най-голямата християнска светиня се намира на територия, жестоко оспорвана от араби и израелци.
И трите пъти, когато съм била в храма „Възкресение Христово“, винаги е имало навалица. На камъка, където е помито тялото на Христос, след като е свален от кръста, обикновено има молещи се проснати по очи. Първия път, когато попаднах като туристка, попитах една жена защо точно на този камък се молят така горещо миряните. И тя ми отговори с френски акцент: Знаете ли, толкова често идвам тук, а така и не знам какво представлява този камък. Може и да греша, но подозирам, че мнозина идват тук, водени от искрена вяра, но така и не знаят къде са попаднали.
Когато излезе от помещението, където е било положено тялото Христово, Майкъл Франчезе бе поразен колко търпеливи са били равините към него и снимачния екип. Американският мафиот наричаше равини, свещениците с дълги черни раса. Той не беше виждал такива преди и тъй като се намирахме на територията на Израел, логично заключи, че това са юдейски свещенослужители. Нищо, че ходехме по гроба на Иисус Христос. Изобщо объркана работа. Американците не подозират, че освен техният Великден има и един друг, който се празнува по друго време. Ама те и още много други работи не подозират.
Голямото откритие за мен и снимачния екип от евреи, атеисти и обикновени кинаджии беше алтернативният Божи гроб. Думата голгота, в превод от арамейски, езикът на Иисус, означава череп. На Голгота, ще рече хълм с формата на череп, е разпънат Христос. Такъв хълм съществува и до ден днешен в Йерусалим, но няма нищо общо с Божи гроб, който събира милиони вярващи от цял свят. Алтернативната Голгота или Градината с гробницата е един тих малък парк, обгрижван от също толкова тихи и смирени доброволци от надденоминационен християнски тръст, базиран в Обединеното кралство. Според нашата православна църква са си най-обикновени еретици. Те са много различни от свещениците с дълги, тежки раса, които се разхождат, сякаш са хванали господ за шлифера. Тези кротки доброволци от различни страни по света са облечени като скаути, усмихват се, отговарят на всякакви нелепи въпроси и се държат така, сякаш им е драго, че си им дошъл на гости. Няма я и навалицата от религиозни туристи. Само малки групички, пеещи в хор под открито небе.
Най-интересно ми беше да посетя Витлеем. Не толкова, за да докосна звездата на пода, маркиращата мястото, където се е родил божият син, колкото заради факта, че навлизахме дълбоко в палестинските територии, окупирани от Израел. И трябваше да минем онази прословута граница, отсечена със стена. Представях се как притичам като Елена Йончева под дъжд от куршуми с бронежилетка и каска. Даже се бях облякла в подходящи милитъри зелени панталони. Обаче нищо такова нямаше. Минахме си границата с бусчето тихо и кротко. Един израелски войник с автомат ни каза шалом и ни пусна. А в самата базилика пак опашки от богомолци, най вече руснаци, с таблети и смартфони, жадни да се увековечат със светинята.
Туристи напират да се снимат с родното място на Божия син.
Звездата маркира мястото, където се е родил Иисус.
И още една версия на Божи гроб!
Той не е тук, защото е възкръснал.
Още една локация, която претендира да е лобното място на Божия син.
Доброволците, които обгрижват Градината с гробницата.
Алтернативната Голгота на хълма с формата на череп.
Нашият герой мафиот не беше виждал отец в дълго черно расо и реши, че не може да е нещо друго освен равин.
В двора на храма “Възкресение Христово”
Пред Божи гроб винаги се вие опашка.
Молещи се в църквата “Възкресение Христово” в Йерусалим.
Виа Долороса може и да е свещено място за християните, но това не пречи местните да отворят сергиите си.
Израелски войници с автомати охраняват пътя на мъките Христови.
Майкъл Франчезе, пречистен от водите на река Йордан. Някога жесток мафиот, днес той разказва за срещата си Иисус.
Моя милост под табелата на Виа Долороса.
Вашият имейл адрес няма да бъде публикуван. Задължителните полета са отбелязани с *
ПРЕДИШНА СТАТИЯ: СЛЕДВАЩА СТАТИЯ:
В кухнята на Ван Дам или как къщуват холивудските съпруги
Топ 5 на най-скъпо платените холивудски издънки
ТАЙНАТА НА МЪЖКАТА ЧАНТИЧКА
Амулиани - хотел на ужасите и райски плаж
Оскари 2021! Диктатура на нисшите!
Мария, ти си школа!
Изработка на сайт от DevZone.BG
irinadiamant.com Всички права запазени
Този уебсайт използва бисквитки, за да подобри вашето преживяване. Може да промените настройките от тук Настройки на бисквиткитеПриемам
Privacy & Cookies Policy
This website uses cookies to improve your experience while you navigate through the website. Out of these cookies, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may have an effect on your browsing experience.
This website uses cookies to improve your experience while you navigate through the website. Out of these cookies, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may have an effect on your browsing experience.
Необходимо Винаги е активирано
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.